  Виталий Пронин Кун Кенешысь 6-тӥез ӧтчам, азьлоеныз ӵошатыса, пичигес кылӥз: 90  интые - 60 депутат. Эшшо маин со пӧртэм луэ?Выль быръем депутатъёс пӧлын 8-эз - нылкышноос. Калыкен быръемъёслэн шоро-куспо арлыдзы - 49 арес. Таяз ӧтчамын тросгес луизы 40-50 аресъемъёс: 5-тӥ ӧтчамын - 23,3 процентэз ке вал, али 31,7 процентэз. Нош 50 ареслэсь ортчем парламентарийёс кулэсмизы - 34,5 процентэз гинэ кылӥзы.Тужгес егитэзлы депутатлы - 31 арес, со Кезысь сыр поттон заводысь управляющийлэн воштӥсез Игорь Стрелков. 5-езлы депутатъёслы 35 арес тырмымтэ на.Ужан интыоссыя учконо ке, таяз ӧтчамын тросгес луизы промышленность но лэсьтӥськон удысъёсын тыршисьёс: вал 33,3 процент, луиз 38,4 процент. Та дыре ик ӧжытгес кылизы бюджет но кун кивалтэт секторын ужасьёс: 30 процентысь 23,3 процент кылизы. Гурт удысын ужасьёслэн лыдзы йылӥз 7,8 процентысь 10 процентозь. Таин ӵош ик кулэсмизы общественной огазеяськонъёслэн ёзчиоссы - 5,6 процентысь 3,3 процентозь.Депутатъёс пӧлысь 1-ез 6-тӥ ползэ бырйиськиз ни, со - Софья Широбокова. 5-тӥ ӧтчамын со Кун Кнешлэн Тӧроезлэн воштӥсез вал, кивалтӥз  бюджет понна кыл кутӥсь комиссиен.3 депутат понна таиз ӧтчам 5-тӥез луэ, 6-ез понна - 4-тӥез, 5-ез понна - 3-тӥез. Но данакез парламентарийёс быръемын нырысьсэ - 26 мурт. 60 депутат пӧлысь 31-ез ужамын 5-тӥ ӧтчамын но.Сергей Захаров     